internet vaartha 150 Views
హరారే : జింబాబ్వే పర్యటన ద్వారా అటు వన్డేల్లో, ఇటు టి20ల్లో ఒకేసారి ఆరంగేట్రం చేయడమే తనకు లభించిన పెద్ద అవకాశమని టీమిండియా పేసర్‌ బరిందర్‌ శరణ్‌ స్పష్టం చేశాడు.దీంతో పాటు ధోనీ నేతృత్వంలో అంతర్జాతీయ ఆరంగేట్రం చేయడం ఇంకా ఆనందంగా ఉందన్నాడు.ధోనీ సారథ్యంలో అంతర్జాతీయ అరంగేట్రం చేయడం నాకు లభించిన గొప్ప అవకాశం,ధోనీ బాయ్ నాకు రెండింటిలో అవకాశం కల్పించాడు.ఆరంగేట్రం బాగా ఉండాలని ప్రతి ఒక్క క్రికెటర్‌ కల.అది తన టి20 ప్రదర్శన ద్వారా నెరవేరినందుకు ఒకింత గర్వంగా ఉందని శరణ్‌ పేర్కొన్నాడు.టి20ల్లో బ్యాట్స్‌మెన్‌ను తొందరగా అధ్యయనం చేయాల్సి ఉంటుందని, అదే సమయంలో బౌలర్‌పై ఒత్తిడి కూడా అధికంగానే ఉంటుందన్నాడు.బంతిని సరైన లెంగ్త్‌లో సంధించడంతో పాటు,పేస్‌లో కూడా వైవిధ్యం అవసరమన్నాడు. కాగా బౌలింగ్‌ మెరుగుపడటానికి వెటరన్‌ బౌలర్‌ ఆశిష్‌ నెహ్రా, యువ పేసర్‌ భువనేశ్వర్‌కుమార్‌లే కారణమన్నాడు. తన సీమ్‌ బౌలింగ్‌ పొజిషన్‌ను కొద్దిగా మార్చుకోవడానికి వారిద్దరే కారణమన్నాడు. కొంత బంతితో స్వింగ్‌ రాబట్టడం ఎలానో ఆ ఇద్దరి బౌలర్ల నుంచి నేర్చుకున్నానని,సన్‌ రైజర్స్‌ హైదరాబాద్‌ జట్టుకు ఆడే క్రమంలో తాము అనేక విషయాలు షేర్‌ చేసుకున్నామని, అదే క్రమంలో వారు సీనియర్లు కావడంతో చాలా సలహాలిచ్చారని శరణ్‌ వివరించాడు. ప్రత్యేకంగా సీమ్‌ పొజిషన్‌పై వారిచ్చిన కొన్ని టిప్స్‌ తనకు బాగా ఉపకరిస్తున్నాయని బరిందర్‌ మరోసారి పునరు ద్ఘాటించారు. జింబాబ్వేతో రెండవ టి20లో బరిందర్‌ శరణ్‌ సరికొత్త చరిత్ర సృష్టించిన సంగతి తెలిసిందే.టి20 ఆరంగేట్రంలో చాలా గణాంకాలను నమోదు చేసిన భారత బౌలర్‌గా రికార్డు నమోదు చేశాడు.జింబాబ్వేతో రెండవ టి20లో నాలుగు ఓవర్లలో పది పరుగులకే నాలుగు వికెట్లు సాధించడం ద్వారా శరణ్‌ అరంగేట్రంతోనే మంచి గణాంకాలు నమోదు చేసిన భారతీయ బౌలర్‌గా నిలిచాడు. తద్వారా స్పిన్నర్‌ ప్రజ్ఞాన్‌ ఓజా అరంగేట్రంతో నమోదు చేసినరికార్డును సవరించాడు. ఓవరాల్‌ టి20 అరం గేట్రంలో  మెరుగైనగణాంకాలను నమోదు చేసిన రెండవ బౌలర్‌గా శరణ్‌ నిలిచాడు.